Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 145

7. Egyéni jelölt bejelentése 7.1. A kislistán és az egyéni választókerületben induló jelölteket az E1 jelű, a polgármester- és a főpolgármesterjelölteket az E2 jelű, a helyi kisebbségi önkormányzati képviselőjelölteket az E3 jelű formanyomtatványon kell bejelenteni, mellékelve az ajánlószelvényeket. 7.2. A 10 000-nél több lakosú települések polgármesterés a főváros főpolgármester-jelöltjei igényelhetik fényképük nyilvánosságra hozatalát (amennyiben ilyen értelmű nyilatkozatot tettek és fényképüket 9 cm× 13 cm-es méretben, lehetőleg színesben mellékelték). 7.3. A jelölt fényképét a választási iroda külön-külön ellátja a jelölt nevével és az azonosító jelével, majd zárt borítékban folyamatosan az OVI-hoz továbbítja, amely gondoskodik azok további kezeléséről.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes